pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. มอบอุปกรณ์การเรียน รับเปิดเทอมใหม่ ปันน้ำใจส่งน้องไปเรียน (Back - to - School)
วันจันทร์ที่ 22 พฤษภาคม 2566
พม. มอบอุปกรณ์การเรียน รับเปิดเทอมใหม่ ปันน้ําใจส่งน้องไปเรียน (Back - to - School)
พม. มอบอุปกรณ์การเรียน รับเปิดเทอมใหม่ ปันน้ําใจส่งน้องไปเรียน (Back - to - School)
เมื่อวันที่ 19 พ.ค. 66เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ ณ ที่ทําการชุมชนโค้งรถไฟยมราช เขตราชเทวี กรุงเทพฯ เพื่อเป็นประธานในพิธีมอบอุปกรณ์สนับสนุนการเรียน ภายใต้โครงการ เปิดเทอมใหม่ ปันน้ําใจส่งน้องไปเรียน (Back - to - School) พร้อมทั้งเยี่ยมบ้านและมอบอุปกรณ์การเรียน เครื่องอุปโภคบริโภคที่จําเป็นจากภาคีเครือข่ายให้กับครอบครัวกลุ่มเปราะบาง โดยนางอภิญญา ชมภูมาศ อธิบดีกรมกิจการเด็กและเยาวชน คณะผู้บริหารกระทรวง พม. นางสาวทองพูล บัวศรี ผู้จัดการโครงการครูข้างถนน มูลนิธิสร้างสรรค์เด็ก และผู้แทนหน่วยงานที่เกี่ยวข้อง ร่วมลงพื้นที่
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการพัฒนาคุณภาพชีวิตประชาชนทุกช่วงวัย และทุกกลุ่มเป้าหมาย ด้วยการจัดสวัสดิการสังคมที่เหมาะสม และสร้างโอกาส ความเสมอภาคทางสังคม ตามแนวคิดการใช้ชุมชนเป็นฐาน โดยกรมกิจการเด็กและเยาวชน (ดย.) ขับเคลื่อนการส่งเสริม พัฒนา และจัดสวัสดิการสังคมให้กับเด็กและเยาวชน เพื่อคุณภาพชีวิตที่ดี และเป็นพลเมืองที่มีคุณภาพของประเทศ สําหรับช่วงเดือนพฤษภาคมของทุกปี เป็นช่วงเปิดเทอมใหม่ของเด็กและเยาวชน ซึ่งพ่อ แม่ ผู้ปกครอง มีความจําเป็นและความต้องการความช่วยเหลือในการแบ่งเบาภาระด้านการลดค่าใช้จ่ายเป็นอุปกรณ์การเรียน ทั้งนี้ กระทรวง พม. โดย ดย. จึงได้สํารวจปัญหาและความต้องการดังกล่าว ซึ่งได้ร่วมกันบริจาคอุปกรณ์การเรียนสําหรับเด็กและเยาวชนกลุ่มเปราะบางในชุมชน ภายใต้ โครงการ เปิดเทอมใหม่ ปันน้ําใจส่งน้องไปเรียน (Back-to-School)
นายจุติ กล่าวเพิ่มเติมว่า โครงการ เปิดเทอมใหม่ ปันน้ําใจส่งน้องไปเรียน (Back-to-School) ได้ดําเนินการช่วยเหลือเด็กและเยาวชนกลุ่มเปราะบางใน 4 พื้นที่ ได้แก่ 1) ชุมชนประชาร่วมใจ 1 เขตจตุจักร จํานวน 100 คน 2) ชุมชนโค้งรถไฟยมราช เขตราชเทวี จํานวน 148 คน 3) ชุมชนโรงปูน เขตห้วยขวาง จํานวน 30 คน และ 4) ชุมชนโรงเรียนทีปังกร เขตทวีวัฒนา อยู่ระหว่างการประสานความช่วยเหลือ สําหรับเด็ก 148 คนในชุมชนโค้งรถไฟยมราช ได้รับอุปกรณ์การศึกษาจากผู้ตรวจราชการกระทรวง พม. จํานวน 110 ชุด และบุคลากร ดย. จํานวน 38 คน โดยชุมชนดังกล่าว ส่วนใหญ่เป็นผู้มีรายได้น้อย ครอบครัวมีอาชีพรับจ้างทั่วไป ขายพวงมาลัย รายได้ไม่แน่นอน บางครอบครัวไม่มีรายได้ มีหนี้นอกระบบ และเด็กส่วนใหญ่เป็นเด็กนักเรียนประถมศึกษา
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-เปิดโครงการพัฒนาศักยภาพผู้นำคลื่นลูกใหม่ เพิ่มโอกาสในการร่วมมือขับเคลื่อนเขตพื้นที่
วันจันทร์ที่ 22 พฤษภาคม 2566
เปิดโครงการพัฒนาศักยภาพผู้นําคลื่นลูกใหม่ เพิ่มโอกาสในการร่วมมือขับเคลื่อนเขตพื้นที่
ดร.จันทร์เพ็ญ เปิดโครงการพัฒนาศักยภาพผู้นําคลื่นลูกใหม่ เพิ่มโอกาสในการร่วมมือขับเคลื่อนเขตพื้นที่ เน้นการแก้ไขปัญหาอย่างตรงจุด
วันศุกร์ที่ 28 เมษายน พ.ศ. 2566 ณ ห้องประชุมโรงแรมโกลเด้น ซิตี้ ระยอง จังหวัดระยอง/ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีเปิดโครงการพัฒนาศักยภาพผู้นําคลื่นลูกใหม่ในจังหวัดภาคตะวันออก (Young Public and Private Collaboration: YPC) ระดับภาคตะวันออก นอกจากนั้นยังได้รับเกียรติจาก ผศ.ดร.วศิน ยุวนะเตมีย์ รองอธิการบดีฝ่าย วิทยาเขตจันทบุรี มหาลัยบูรพา กล่าวรายงาน และนายปรัชญา สมะลาภา รองประธานกรรมการหอการค้าไทย และประธานหอการค้าภาคตะวันออกหอการค้าไทย กล่าวต้อนรับและวัตถุประสงค์ของงาน คณะผู้บริหาร กล่าวต้อนรับ โดยมีคณะผู้บริหาร คณะกรรมการ คณาจารย์ และผู้เข้าร่วมโครงการเข้าร่วมงานดังกล่าว
ดร.จันทร์เพ็ญ เมฆาอภิรักษ์ ผตร.อว. กล่าวว่า การพัฒนากําลังคนให้มีสมรรถนะสอดคล้องกับความต้องการของประเทศในทุกมิติ ถือเป็นภารกิจหลักที่สําคัญของกระทรวง อว. ที่หน่วยงานในสังกัด ทั้งมหาวิทยาลัย สถาบันอุดมศึกษา องค์กรด้านการวิจัยและพัฒนานวัตกรรม ทั้งภาครัฐและเอกชนจะต้องทํางานร่วมกันเพื่อยกระดับความสามารถในการแข่งขันของประเทศให้ก้าวข้ามกับดักรายได้ปานกลาง สู่ประเทศที่พัฒนาแล้ว ตามยุทธศาสตร์ชาติภายใน พ.ศ. 2580 การพัฒนากําลังคนให้มีสมรรถนะสอดคล้องกับความต้องการของประเทศในทุกมิติ ถือเป็นภารกิจหลักที่สําคัญของกระทรวง อว. ที่หน่วยงานในสังกัด ทั้งมหาวิทยาลัย สถาบันอุดมศึกษา องค์กรด้านการวิจัยและพัฒนานวัตกรรม ทั้งภาครัฐและเอกชนจะต้องทํางานร่วมกันเพื่อยกระดับความสามารถในการแข่งขันของประเทศให้ก้าวข้ามกับดักรายได้ปานกลางสู่ประเทศที่พัฒนาแล้ว ตามยุทธศาสตร์ชาติภายใน พ.ศ. 2580
ดร.จันทร์เพ็ญ กล่าวต่อไปว่า ผู้นําคลื่นลูกใหม่ คือ ความหวังของประเทศในการปรับเปลี่ยนความคิด วิธีการพัฒนากระบวนการคิดริเริ่มสร้างสรรค์ และวางรากฐานนวัตกรรมเชิงนโยบาย ในบริบทของสาธารณะที่เป็นการเชื่อมโยงระหว่างหน่วยงานภาครัฐ ผู้นําจากภาคเอกชน และภาคประชาสังคม การทํางานร่วมกันของกลุ่มคนรุ่นใหม่ นับเป็นโอกาสของพื้นที่ภาคตะวันออกในการได้ลองดําเนินการตามแนวคิดและรูปแบบใหม่ๆ ในการขับเคลื่อนแผนพัฒนาจังหวัด และยกระดับความสามารถในการแขงขันของประเทศที่สามารถรองรับการเปลี่ยนแปลง และความท้าทายใหม่ ด้วยการร่วมด้วยช่วยกันพัฒนา วิเคราะห์และแก้ไขปัญหาให้ตรงจุดอย่างต่อเนื่อง
“กระทรวง อว. ยินดีให้การสนับสนุนโครงการดีๆ เช่นนี้ ซึ่งถือเป็นอีกข้อต่อที่สอดคล้องกับยุทธศาสตร์ชาติ นโยบายของนายกรัฐมนตรีในการยกระดับความสามารถในการแข่งขันด้วยเศรษฐกิจสร้างคุณค่า ส่งเสริมความร่วมมือเพื่อผลิตกําลังคน พัฒนาศักยภาพผู้ประกอบการขนาดกลางและขนาดย่อมทั้งในภาคการผลิตและบริการให้สามารถแข่งขันได้ การพัฒนาพื้นที่เศรษฐกิจและการกระจายความเจริญสู่ภูมิภาค ด้วยการขับเคลื่อนเศรษฐกิจยุคใหม่ การพัฒนาสร้างความเข้มแข็งจากฐานราก สร้างกลไกสนับสนุนการพัฒนาขีดความสามารถ พัฒนาระบบและกลไกภาครัฐและสภาพแวดล้อม ให้มีประสิทธิภาพในการสนับสนุนผู้ประกอบการ พัฒนาการค้าการลงทุนเพื่อมุ่งสู่การเป็นชาติการค้า การบริการ และการลงทุนในภูมิภาค ส่งเสริมบทบาทภาคเอกชนในการช่วยพัฒนาสังคมและเศรษฐกิจฐานราก” ผตร.อว. กล่าว
รัฐบาลไทย-ข่าวทำเนียบรัฐบาล-ปลัด สธ. นำคณะผู้แทนไทย ร่วมประชุมสมัชชาอนามัยโลก สมัยที่ 76 ที่นครเจนีวา
วันจันทร์ที่ 22 พฤษภาคม 2566
ปลัด สธ. นําคณะผู้แทนไทย ร่วมประชุมสมัชชาอนามัยโลก สมัยที่ 76 ที่นครเจนีวา
ปลัดกระทรวงสาธารณสุข นําคณะผู้แทนไทยร่วมประชุมสมัชชาอนามัยโลก สมัยที่ 76 (World Health Assembly : WHA 76) กับผู้แทนระดับรัฐมนตรี/ผู้บริหารระดับสูงของประเทศสมาชิก 194 ประเทศ เพื่อหารือและแลกเปลี่ยนนโยบายด้านสุขภาพระดับโลก ที่นครเจนีวา สมาพันธรัฐสวิส
ปลัดกระทรวงสาธารณสุข นําคณะผู้แทนไทยร่วมประชุมสมัชชาอนามัยโลก สมัยที่ 76 (World Health Assembly : WHA 76) กับผู้แทนระดับรัฐมนตรี/ผู้บริหารระดับสูงของประเทศสมาชิก 194 ประเทศ เพื่อหารือและแลกเปลี่ยนนโยบายด้านสุขภาพระดับโลก ที่นครเจนีวา สมาพันธรัฐสวิส ระหว่างวันที่ 21 – 30 พฤษภาคม 2566
เมื่อวันที่ 21 พฤษภาคม 2566 ที่ผ่านมา นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยผู้บริหารกระทรวงสาธารณสุข และคณะผู้แทนไทย เข้าร่วมการประชุมสมัชชาอนามัยโลก สมัยที่ 76 (World Health Assembly : WHA76) ซึ่งจัดระหว่างวันที่ 21 – 30 พฤษภาคม 2566 ณ Palais des Nations นครเจนีวา สมาพันธรัฐสวิส โดยการประชุมสมัชชาอนามัยโลก เป็นเวทีนโยบายด้านสุขภาพระดับโลก เพื่อกําหนดนโยบาย แลกเปลี่ยนข้อมูลและข้อคิดเห็นในหัวข้อต่าง ๆ รวมทั้งอนุมัติงบประมาณแผนงานราย 2 ปี ขององค์การอนามัยโลก ซึ่งกําหนดให้มีการจัดขึ้นปีละครั้ง และมีผู้แทนของประเทศสมาชิกระดับรัฐมนตรี และ/หรือผู้บริหารระดับสูง จํานวน 194 ประเทศ เข้าร่วมการประชุม นอกจากนี้ ยังมีผู้แทนจากองค์การสหประชาชาติและองค์กรที่ไม่แสวงหากําไร (Non-governmental Organizations: NGOs) ที่ได้รับเชิญจากองค์การอนามัยโลกเข้าร่วมการประชุมด้วย โดยช่วงเช้าคณะผู้แทนไทยได้เข้าร่วมกิจกรรมเดิน – วิ่ง เพื่อสุขภาพดีถ้วนหน้า (Walk the Talk : Health for All Challenge) เพื่อส่งเสริมกิจกรรมทางกาย นําไปสู่การมีสุขภาพและคุณภาพชีวิตที่ดี และเฉลิมฉลองครบรอบ 75 ปีองค์การอนามัยโลก จากนั้นช่วงบ่าย ได้เข้าร่วมพิธีเปิดการประชุมสมัชชาอนามัยโลก สมัยที่ 76 ซึ่งในระหว่างการประชุมสมัชชาอนามัยโลกยังมีกิจกรรมคู่ขนานอื่น ๆ เช่น การประชุม Strategic Roundtable เพื่อเป็นเวทีหารือระหว่างผู้แทนประเทศสมาชิกองค์การอนามัยโลก หน่วยงานเครือข่าย ในประเด็นสาธารณสุขที่สําคัญ เป็นต้น
****************************** 22 พฤษภาคม 2566
รัฐบาลไทย-ข่าวทำเนียบรัฐบาล-เพิ่มช่องทางสิทธิบัตรทองรับถุงยางอนามัยฟรี
วันจันทร์ที่ 22 พฤษภาคม 2566
เพิ่มช่องทางสิทธิบัตรทองรับถุงยางอนามัยฟรี
วันจันทร์ที่ 22 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ
ขยายบริการสิทธิประโยชน์ด้านการป้องกันการตั้งครรภ์ไม่พึงประสงค์และโรคติดต่อทางเพศสัมพันธ์
โดยประชาชนผู้มีสิทธิบัตรทองสามารถขอรับถุงยางอนามัยฟรีได้ที่ตู้แจกถุงยางอัตโนมัติ ซึ่งปัจจุบันมีตั้งอยู่ใน 7
แห่ง ได้แก่ ท่าเรือแหลมบาลีฮาย รพ.เมืองพัทยา ห้างเซ็นทรัลเฟสติวัล พัทยา จ.ชลบุรี
มหาวิทยาลัยธรรมศาสตร์ ท่าพระจันทร์ กทม. มหาวิทยาลัยรังสิต ตึกเภสัชศาสตร์ ตลาดต้นสัก อ.เมือง
จ.นนทบุรี และห้างสุขอนันต์ ปาร์ค จ.สระบุรี ส่วนประชาชนในพื้นที่อื่น
ยังคงขอรับถุงยางอนามัยฟรีได้ผ่านแอปพลิเคชันเป๋าตังและหน่วยบริการทั่วประเทศที่เข้าร่วมโครงการ ครั้งละ
10 ชิ้น/คน/สัปดาห์ ไม่เกิน 52 ครั้ง/คน/ปี สอบถามเพิ่มเติมได้ที่สายด่วน สปสช. 1330 ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
วันจันทร์ที่ 22 พฤษภาคม 2566
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
.....
กระทรวงแรงงาน เปิดตัวโครงการพัฒนาส่งเสริมอาชีพผู้ประกอบการร้านสตรีทฟู้ด เพื่อช่วยเหลือผู้ว่างงานให้มีโอกาสเข้าสู่อาชีพรวมถึงผู้ประกอบการร้านสตรีทฟู้ดเดิมให้มียอดขายเพิ่มขึ้น ตั้งเป้าหมายสร้างสตรีทฟู้ด 30,000 คนทั่วประเทศ
.
โดยจัดฝึกอบรมให้แก่ผู้สนใจประกอบอาชีพสตรีทฟู้ดรายใหม่ 300 รุ่น เป้าหมาย 15,000 คน เพื่อสร้างโอกาสในการเข้าสู่เส้นทางอาชีพร้านสตรีทฟู้ด และผู้ประกอบการสตรีทฟู้ดรายเดิม 300 รุ่น จํานวน 15,000 คน เพื่อทําให้ดีขึ้น เก่งขึ้น ไปได้ไกลขึ้น
.
โครงการนี้จะช่วยเพิ่มโอกาสให้ธุรกิจร้านสตรีทฟู้ดของไทยเกิดการขยายตัวและช่วยกระตุ้นเศรษฐกิจ ที่สําคัญจะเกิดประโยชน์ต่อประชาชนที่ผันตัวมาสู่เส้นทางอาชีพเป็นผู้ประกอบการสตรีทฟู้ดรายใหม่ สามารถสร้างงานให้แก่แรงงานได้มีทักษะฝีมือ มีอาชีพ มีรายได้ที่มั่นคงและมีคุณภาพชีวิตที่ดีขึ้น
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท
ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
เฮ! สิทธิบัตรทอง เพิ่มการรักษาหลอดเลือดอุดตันเฉียบพลัน ด้วยวิธี EVT
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
รัฐบาลไทย-ข่าวทำเนียบรัฐบาล-พม. จับมือ ปตท. และสภาเด็กและเยาวชนแห่งประเทศไทย จัดแข่งขันฟุตบอลเยาวชน 7 คน
วันจันทร์ที่ 22 พฤษภาคม 2566
พม. จับมือ ปตท. และสภาเด็กและเยาวชนแห่งประเทศไทย จัดแข่งขันฟุตบอลเยาวชน 7 คน
พม. จับมือ ปตท. และสภาเด็กและเยาวชนแห่งประเทศไทย จัดแข่งขันฟุตบอลเยาวชน 7 คน "GoalThai 2023" ปั้นอนาคตนักกีฬาอาชีพ
วันที่ 21 พฤษภาคม 2566 เวลา 21.45 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบถ้วยรางวัลและประกาศนียบัตรแก่ทีมชนะเลิศ พร้อมทีมรองชนะเลิศ ในการจัดการแข่งขันฟุตบอลเยาวชน 7 คน รายการ GoalThai 2023 โดยมี พ.ต.อ.หญิง ศิริกุล ศรีสง่า พยาบาล (สบ 5) โรงพยาบาลตํารวจ ในฐานะที่ปรึกษาปลัด พม. นายกริช อิทธิโชติกร ผู้อํานวยการโครงการฟุตบอลเยาวชน Goal Thai 2023 นายธนวัฒน์ พรหมโชติ ผู้ร่วมดําเนินโครงการฟุตบอลเยาวชน Goal Thai 2023 และนางสาวนดา บินร่อหีม รักษาการประธานสภาเด็กและเยาวชนแห่งประเทศไทย เข้าร่วม ณ สนามฟุตบอล บุญยะจินดา (สโมสรตํารวจ) ถนนวิภาวดีรังสิต กรุงเทพฯ
นายอนุกูล กล่าวว่า กีฬานับเป็นยาวิเศษที่สามารถช่วยแก้ไขปัญหาด้านสังคม และช่วยพัฒนายกระดับคุณภาพชีวิตของประชาชนที่ดี โดยเฉพาะอย่างยิ่งกลุ่มเด็กและเยาวชนอันเป็นกําลังสําคัญในการพัฒนาประเทศ ซึ่งการส่งเสริมและสนับสนุนด้านกีฬาเป็นการใช้เวลาว่างในการออกกําลังกายให้เกิดประโยชน์ สู่การพัฒนาทักษะความสามารถให้มีความเป็นเลิศเป็นนักกีฬามืออาชีพได้ สําหรับกีฬาฟุตบอลสามารถช่วยส่งเสริมพัฒนาการเติบโตของเด็กและเยาวชน สร้างความสัมพันธ์ที่ดีระหว่างผู้ใหญ่กับเด็ก เยาวชน และพัฒนาทักษะความสามารถทั้งการวิ่ง กระโดด และสมาธิ รวมถึงทักษะด้านสังคม เช่น การเรียนรู้การทํางานร่วมกันในทีม ความสามัคคี การแบ่งงาน และการสื่อสาร นอกจากนี้ การเล่นฟุตบอลยังช่วยส่งเสริมความมั่นใจ ความเชื่อมั่นในตนเอง จากการเรียนรู้จากความผิดพลาดเละการแก้ไขปัญหาเฉพาะหน้าอีกด้วย
นายอนุกูล กล่าวต่อไปว่า ทั้งนี้ กระทรวงพัฒนาสังคมและความมั่นคงของมนุษย์ (พม.) ร่วมกับ บริษัท ปตท. จํากัด ( มหาชน ) และสภาเด็กและเยาวชนแห่งประเทศไทย จัดการแข่งขัน ฟุตบอลเยาวชน 7 คน รายการ "GoalThai 2023 " แบ่งออกเป็นระดับอายุ 12 และ 14 ปี โดยแข่งขันทั่วประเทศ 5 ภาค ได้แก่ 1. ภาคใต้ 2. ภาคอีสาน 3. ภาคตะวันออก 4. ภาคเหนือ และ 5. กรุงเทพฯ และปริมณฑล รวม 24 ทีม จากทีมฟุตบอลยาวชนทั้งโรงเรียน Academy หรือสโมสรต่างๆ ซึ่งเปิดรับสมัครโดยไม่มีค่าใช้จ่ายแต่อย่างใด
สําหรับวันนี้ เป็นการแข่งขันรอบชิงชนะเลิศทั้งระดับอายุ 12 และ 14 ปี โดยมีทีมตัวแทนรุ่นละ 4 ทีม ร่วมแข่งขัน ผลปรากฎว่า ระดับอายุ 12 ปี ทีมชนะเลิศคือ โรงเรียนอนุบาลกันทรารมย์ (ศรีสะเกษ) โดยมีโรงเรียนเทศบาลปลูกปัญญาในพระอุปถัมป์(ภูเก็ต) มณีสุข อะคาเดมี่(นครปฐม) และกรุงเทพคริสเตียนวิทยาลัย (กทม.) ได้รับรางวัลรองชนะเลิศอันดับ 1 2 และ 3 ตามลําดับ ในขณะที่ ระดับอายุ 14 ปี ทีมชนะเลิศคือ การท่าเรือ (กทม.) โดยมีโรงเรียนเทศบาล 5 วัดป่าจิตตสามัคคี (นครราชสีมา) อบจ.ราชบุรี (ราชบุรี) และ BG.สิงห์สะพานปลา (กทม.) ได้รับรางวัลรองชนะเลิศอันดับ 1 2 และ 3 ตามลําดับ
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชมทีมรักบี้ไทย ทำผลงานยอดเยี่ยมคว้าแชมป์ในการแข่งขันรักบี้ 7 คนรอบชิงชนะเลิศแห่งอาเซียน “SEA 7s” แบบ Clean Sheet
วันจันทร์ที่ 22 พฤษภาคม 2566
22/05/2566
โฆษกรัฐบาล เผย นายกฯ ชื่นชมทีมรักบี้ไทย ทําผลงานยอดเยี่ยมคว้าแชมป์ในการแข่งขันรักบี้ 7 คนรอบชิงชนะเลิศแห่งอาเซียน “SEA 7s” แบบ Clean Sheet
โฆษกรัฐบาล เผย นายกฯ ชื่นชมทีมรักบี้ไทย ทําผลงานยอดเยี่ยมคว้าแชมป์ในการแข่งขันรักบี้ 7 คนรอบชิงชนะเลิศแห่งอาเซียน “SEA 7s” แบบ Clean Sheet
(วันที่ 22 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมรักบี้ไทยทั้ง 2 ทีม ทั้งทีมหญิงและทีมชาย ที่ทําผลงานได้อย่างยอดเยี่ยมในการแข่งขันรักบี้ 7 คน ชิงชนะเลิศแห่งอาเซียน “SEA 7s” ซึ่งประเทศไทยเป็นเจ้าภาพการแข่งขัน ณ สนามกีฬาสถาบันเทคโนโลยีพระจอมเกล้าเจ้าคุณทหารลาดกระบัง (KMITL) กรุงเทพมหานคร ระหว่างวันที่ 20 - 21 พฤษภาคม 2566 ที่ผ่านมา สร้างความภาคภูมิใจให้แก่คนไทยทั้งประเทศ โดยทีมรักบี้หญิงไทย ทําผลงานยอดเยี่ยมได้รับแชมป์มาครอง ขณะที่ทีมชายไทยได้รองแชมป์ในการแข่งขันครั้งนี้
โฆษกประจําสํานักนายกรัฐมนตรี กล่าวว่า การกีฬาแห่งประเทศไทย และกองทุนพัฒนาการกีฬาแห่งชาติ ร่วมกับบริษัทภาคเอกชน ให้การสนับสนุนในการแข่งขันรักบี้ 7 คนรอบชิงชนะเลิศแห่งอาเซียน “SEA 7s” ซึ่งจัดที่สนามกีฬาสถาบันเทคโนโลยีพระจอมเกล้าเจ้าคุณทหารลาดกระบัง (KMITL) กรุงเทพมหานคร ระหว่างวันที่ 20 - 21 พฤษภาคม 2566 โดยมีประเทศที่เข้าร่วมการแข่งขัน 7 ประเทศ ได้แก่ ไทย สิงคโปร์ มาเลเซีย ลาว กัมพูชา ฟิลิปปินส์ และ ไต้หวัน โดยการแข่งขันรอบชิงชนะเลิศประเภททีมหญิง ทีมหญิงไทย พบกับ สิงคโปร์ ซึ่งผลปรากฏว่า หญิงไทยเอาชนะไป 34-0 จุด ส่งผลให้ทีมหญิงไทยได้แชมป์มาครอง และเป็นแชมป์แบบ Clean Sheet (ไม่เสียแต้มในตลอดการแข่งขัน) อีกด้วย ในขณะที่ทีมชายไทยได้เข้าชิงเหรียญทองครั้งแรกในรอบ 7 ปี หลังจากที่เคยได้แชมป์ในปี 2016 โดยในการแข่งขันรอบนี้ ทีมชายไทย พบกับ ไต้หวัน ซึ่งผลปรากฏว่า ไต้หวันเป็นฝ่ายชนะไป 19-10 จุด ทําให้ทีมชายไทยได้รองแชมป์มาครอง
นอกจากนี้ ทางสหพันธ์รักบี้แห่งเอเชียได้ส่งจดหมายมาให้ไทยรับหน้าที่เป็นเจ้าภาพการแข่งขันรักบี้ 7 คนชิงชนะเลิศแห่งเอเชีย รายการ Asia Rugby Sevens Series ซึ่งถือเป็นแมตซ์ที่ใหญ่ที่สุดในเอเชีย
“นายกรัฐมนตรีชื่นชมนักกีฬาทุกคนที่ทําผลงานได้อย่างยอดเยี่ยมในการแข่งขันครั้งนี้ ซึ่งต้องใช้วินัย ความมุ่งมั่น แรงกาย แรงใจ ความสามัคคี และการฝึกซ้อมอย่างหนัก จึงประสบความสําเร็จอย่างที่ตั้งใจ ทั้งนี้ นายกรัฐมนตรีขอบคุณหน่วยงานที่เกี่ยวข้องทุกภาคส่วน ทั้งภาครัฐและเอกชนที่ร่วมกันจัดการแข่งขันในครั้งนี้ประสบความสําเร็จด้วยดี” นายอนุชาฯ กล่าว
รัฐบาลไทย-ข่าวทำเนียบรัฐบาล-หนังสือประวัติศาสตร์ฉบับการ์ตูน “สุโขทัย เมืองมรดกโลก”
วันจันทร์ที่ 22 พฤษภาคม 2566
หนังสือประวัติศาสตร์ฉบับการ์ตูน “สุโขทัย เมืองมรดกโลก”
วันเสาร์ที่ 20 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม จัดทําหนังสือประวัติศาสตร์ฉบับการ์ตูน “สุโขทัย เมืองมรดกโลก”
บอกเล่าเรื่องราวผ่านลายเส้นการ์ตูน สีสันสดใส สนุก เข้าใจง่าย โดยแบ่งเนื้อหาออกเป็นตอนต่าง ๆ ได้แก่
การเมืองการปกครอง ความสัมพันธ์ระหว่างประเทศ เศรษฐกิจการค้า สังคม การชลประทาน ศาสนา
วัฒนธรรมประเพณี ลายสือไทย วรรณกรรม สถาปัตยกรรม ประติมากรรม และจิตรกรรม
ผ่านการตรวจสอบเนื้อหาจากผู้เชี่ยวชาญในสาขาต่าง ๆ ให้ถูกต้อง เรียบร้อย และครบถ้วนสมบูรณ์
ปัจจุบันแจกจ่ายไปยังห้องสมุดโรงเรียนและสถาบันอุดมศึกษาทั่วประเทศแล้ว
ประชาชนที่สนใจสามารถดาวน์โหลดหนังสือการ์ตูนในรูปแบบ e-book ได้ ที่เว็บไซต์กระทรวงวัฒนธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส. แรงดีไม่มีตก!! ผลการจัดประมูลบ้านมือสองออนไลน์ “GHB’S NPA Online Auction” สูงถึง 153 ล้านบาท!!
วันจันทร์ที่ 22 พฤษภาคม 2566
22/05/2566
ธอส. แรงดีไม่มีตก!! ผลการจัดประมูลบ้านมือสองออนไลน์ “GHB’S NPA Online Auction” สูงถึง 153 ล้านบาท!!
รายงานผลการจัดประมูลบ้านมือสองออนไลน์ GHB’S NPA Online Auction ผ่าน Application: GHB ALL HOME ที่จัดขึ้นวันนี้ (19 พฤษภาคม 2566) ระหว่างเวลา 12.00-13.00 น. สามารถจําหน่ายทรัพย์ NPA ได้จํานวนทั้งสิ้น 124 รายการ คิดเป็นมูลค่าที่จําหน่ายได้รวม 153 ล้านบาท
ธนาคารอาคารสงเคราะห์ (ธอส.) รายงานผลการจัดประมูลบ้านมือสองออนไลน์ “GHB’S NPA Online Auction” ผ่าน Application : GHB ALL HOME ที่จัดขึ้นวันนี้ (19 พฤษภาคม 2566) ระหว่างเวลา 12.00-13.00 น. สามารถจําหน่ายทรัพย์ NPA ได้จํานวนทั้งสิ้น 124 รายการ คิดเป็นมูลค่าที่จําหน่ายได้รวม 153 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล จํานวน 53 รายการ คิดเป็นมูลค่า 62 ล้านบาท และทรัพย์ในส่วนภูมิภาค จํานวน 71 รายการ คิดเป็นมูลค่า 91 ล้านบาท โดยทรัพย์ที่ประมูลขายได้ในราคาสูงสุด ได้แก่ ทรัพย์ประเภทบ้านเดี่ยว ขนาดเนื้อที่ 400 ตารางวา ใน อ.เมืองอุบลราชธานี จ.อุบลราชธานี สามารถจําหน่ายได้ในราคา 5.67 ล้านบาท เนื่องจากเป็นทรัพย์ที่มีเนื้อที่กว้างขวาง เหมาะแก่การอยู่อาศัย และใกล้แหล่งอํานวยความสะดวกมากมาย ส่วนทรัพย์ที่ประมูลขายได้ในราคาต่ําสุด ได้แก่ ทรัพย์ประเภทที่ดินเปล่า ขนาดเนื้อที่ 100 ตารางวา ใน อ.องครักษ์ จ.นครนายก โดยจําหน่ายได้ในราคา 95,000 บาท เท่านั้น!!
ทั้งนี้ ลูกค้าที่ชนะการประมูลต้องทําสัญญาจะซื้อจะขายภายในวันที่ 31 พฤษภาคม 2566 และหากทํานิติกรรมและโอนกรรมสิทธิ์ภายในวันที่ 18 กรกฎาคม 2566 จะได้ส่วนลดราคาเพิ่ม 10% จากราคาที่ประมูลซื้อได้ และสามารถใช้ “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” (เงื่อนไขเป็นไปตามหลักเกณฑ์ที่ธนาคารกําหนด) สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage บ้านมือสอง ธอส. หรือดูข้อมูลรายการทรัพย์บ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-​รัฐบาลชื่นชมความสำเร็จนักวิจัยไทย ผลิตรากฟันเทียมฝีมือคนไทยมาตรฐานระดับโลก  ราคาถูกกว่านำเข้ากว่า 10 เท่า สปสช.บรรจุสิทธิประโยชน์ให้ผู้สูงอายุตามสิทธิบัตรทองรักษารากฟันเทียมฟรี
วันจันทร์ที่ 22 พฤษภาคม 2566
22/05/2566
​รัฐบาลชื่นชมความสําเร็จนักวิจัยไทย ผลิตรากฟันเทียมฝีมือคนไทยมาตรฐานระดับโลก  ราคาถูกกว่านําเข้ากว่า 10 เท่า สปสช.บรรจุสิทธิประโยชน์ให้ผู้สูงอายุตามสิทธิบัตรทองรักษารากฟันเทียมฟรี
​รัฐบาลชื่นชมความสําเร็จนักวิจัยไทย ผลิตรากฟันเทียมฝีมือคนไทยมาตรฐานระดับโลก  ราคาถูกกว่านําเข้ากว่า 10 เท่า สปสช.บรรจุสิทธิประโยชน์ให้ผู้สูงอายุตามสิทธิบัตรทองรักษารากฟันเทียมฟรี
วันที่ 22 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลชื่นชมความสําเร็จการผลิตรากฟันเทียมฝีมือคนไทยคุณภาพมาตรฐานระดับโลก โดยนักวิจัยในมูลนิธิทันตนวัตกรรมฯ ร่วมกับคณะทันตแพทยศาสตร์ จาก 3 มหาวิทยาลัย ประกอบด้วย จุฬาลงกรณ์มหาวิทยาลัย มหาวิทยาลัยมหิดล และมหาวิทยาลัยเชียงใหม่ ถือเป็นนวัตกรรมจากฝีมือคนไทย ชื่อรุ่นว่า PRK ที่ย่อมาจากคําว่า พระรามเก้า เพื่อแสดงให้เห็นถึงจุดริเริ่มโครงการที่มาจากพระราชดําริพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงห่วงใยราษฎร และมีพระประสงค์ให้ผู้สูงอายุได้มีสุขภาพช่องปากที่ดี โดยเฉพาะกับการได้รับรากฟันเทียมอย่างเท่าเทียม
นางสาวรัชดา กล่าวว่า ปัจจุบันสามารถผลิตรากฟันเทียมได้ปีละ 1 แสนชิ้น ซึ่งประเทศไทยถือเป็นประเทศที่ 2 ในทวีปเอเชียที่ผลิตรากฟันเทียมที่ได้มาตรฐานเพื่อใช้งานได้เองถัดจากประเทศเกาหลีใต้ โดยส่วนใหญ่จะนํามาใช้กับผู้สูงอายุที่จําเป็นต้องได้รับการรักษารากฟันเทียมตามสิทธิบัตรทอง ในโรงพยาบาลสังกัดกระทรวงสาธารณสุขโดยไม่มีค่าใช้จ่าย เพื่อลดความเหลื่อมล้ําในระบบบริการสุขภาพ เพราะการใช้รากฟันเทียมที่ผลิตขึ้นได้เอง จะช่วยลดค่าใช้จ่ายในการนําเข้ารากฟันเทียมจากต่างประเทศ ที่มีราคาสูงถึงชิ้นละประมาณ 4-5 หมื่นบาท ที่สําคัญ รากฟันเทียมที่ผลิตได้เองจะมีราคาถูกลงเหลือเพียงชิ้นละประมาณ 3,000 บาทเท่านั้น
"ที่ผ่านมาการรักษารากฟันเทียม จะอยู่ในกลุ่มคนที่มีกําลังจ่าย เพราะราคาค่ารักษาค่อนข้างแพง ซึ่งรากฟันเทียมต้องนําเข้าจากต่างประเทศ การที่ประเทศไทยผลิตรากฟันเทียมสําเร็จ จะช่วยให้การรักษาฟันโดยการใช้รากฟันเทียมเข้าถึงประชาชนโดยเฉพาะผู้สูงอายุได้มากขึ้น ปัจจุบันรากฟันเทียมฝีมือคนไทยถูกนําไปใช้กับผู้ป่วยแล้วกว่า 5 หมื่นคน หรือคิดเป็นประมาณกว่า 1 แสนชิ้นผ่านโครงการต่าง ๆ ของรัฐบาล ส่งผลให้ผู้สูงอายุที่มีคุณภาพชีวิตที่ดี และมีสุขภาพที่ดีขึ้น สามารถกินอาหารได้ตามปกติ" นางสาวรัชดา กล่าว
รัฐบาลไทย-ข่าวทำเนียบรัฐบาล-“ปลัดฯ จตุพร” เปิดงานวันสากลแห่งความหลากหลายทางชีวภาพ 2566 ผลักดันเป้าหมายการทำงานเชื่อมโยงกับการเปลี่ยนแปลงสภาพภูมิอากาศ
วันจันทร์ที่ 22 พฤษภาคม 2566
“ปลัดฯ จตุพร” เปิดงานวันสากลแห่งความหลากหลายทางชีวภาพ 2566 ผลักดันเป้าหมายการทํางานเชื่อมโยงกับการเปลี่ยนแปลงสภาพภูมิอากาศ
“ปลัดฯ จตุพร” เปิดงานวันสากลแห่งความหลากหลายทางชีวภาพ 2566 ผลักดันเป้าหมายการทํางานเชื่อมโยงกับการเปลี่ยนแปลงสภาพภูมิอากาศ
“ปลัดฯ จตุพร” เปิดงานวันสากลแห่งความหลากหลายทางชีวภาพ 2566 ผลักดันเป้าหมายการทํางานเชื่อมโยงกับการเปลี่ยนแปลงสภาพภูมิอากาศ
วันที่ 22 พฤษภาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดการจัดกิจกรรมเนื่องในวันสากลแห่งความหลากหลายทางชีวภาพ ประจําปี พ.ศ. 2566 ในหัวข้อ “From Agreement to Action: Build Back Biodiversity” โดยมีคณะผู้บริหาร ทส. พร้อมด้วยหน่วยงานภาครัฐ ภาคเอกชน นักวิชาการ สื่อมวลชน นักเรียนและนักศึกษา เข้าร่วมกิจกรรม ณ โรงแรม เดอะ เบอร์เคลีย์ ประตูน้ํา กรุงเทพมหานคร เพื่อเสริมสร้างความรู้ความเข้าใจเกี่ยวกับความหลากหลายทางชีวภาพ ส่งเสริมการบูรณาการความร่วมมือในการขับเคลื่อนและสนับสนุนการอนุรักษ์และใช้ประโยชน์จากความหลากหลายทางชีวภาพ ให้เกิดผลลัพธ์ที่เป็นรูปธรรมสอดคล้องกับการดําเนินงานและพันธกรณีของประชาคมโลก
ปกท.ทส. กล่าวว่า การอนุรักษ์ ฟื้นฟู และใช้ประโยชน์ความหลากหลายทางชีวภาพ เป็นอีกหนึ่งภารกิจที่สําคัญของกระทรวงทรัพยากรธรรมชาติและสิ่งแวดล้อม (ทส.) เช่นเดียวกับการเปลี่ยนแปลงสภาพภูมิอากาศ และสิ่งที่สําคัญคือ ต้องสร้างความรู้ความเข้าใจกับภาคประชาชนให้เห็นถึงความสําคัญ โดยที่ผ่านมาได้มีการกําหนดเป้าหมายการเพิ่มพื้นที่คุ้มครองทั้งบนบก แหล่งน้ําในแผ่นดิน ทะเลและชายฝั่ง ให้ได้อย่างน้อยร้อยละ 30 รวมถึงกําหนดมาตรการอนุรักษ์เชิงพื้นที่ที่มีประสิทธิภาพ โดยเฉพาะการจัดทําเป้าหมายระดับชาติ (National targets) ภายใต้แผนปฏิบัติการความหลากหลายทางชีวภาพแห่งชาติ ฉบับที่ 5 พ.ศ. 2566 - 2570 ควบคู่กับการจัดเตรียมแผนยุทธศาสตร์ระยะยาว พ.ศ. 2567 - 2590 ที่จะเชื่อมโยงการดําเนินงานด้านความหลากหลายทางชีวภาพเข้ากับการเปลี่ยนแปลงสภาพภูมิอากาศ โดย ทส. ได้เตรียมจัดตั้งศูนย์ประสานงานการเปลี่ยนแปลงสภาพภูมิอากาศและความหลากหลายทางชีวภาพในทุกพื้นที่ของประเทศ เพื่อให้ประชาชนได้รับรู้และเข้าใจ รวมถึงมีส่วนร่วมในแต่ละพื้นที่อีกด้วย
นอกจากนี้ ปกท.ทส. ยังได้กล่าวขอบคุณภาคเอกชนที่ร่วมสนับสนุนนโยบายและแผนด้านความหลากหลายทางชีวภาพและการเปลี่ยนแปลงสภาพภูมิอากาศ ที่จะเป็นฟันเฟืองสําคัญในการพัฒนาเศรษฐกิจของประเทศที่ใช้ประโยชน์โดยตรงจากฐานทรัพยากรความหลากหลายทางชีวภาพ ผ่านการดําเนินงานภายใต้หลักจริยธรรมและการจัดการที่ดี รวมถึงการปรับเปลี่ยนเทคโนโลยี และพัฒนานวัตกรรมที่เป็นมิตรต่อสิ่งแวดล้อม เพื่อทําให้สิ่งแวดล้อมของประเทศดีขึ้น ซึ่งความร่วมมือจากทุกภาคส่วนจะทําให้ประเทศไทยสามารถบรรลุเป้าหมายทั้งในระดับโลกและระดับประเทศ เพื่อพัฒนาสู่ความยั่งยืนต่อไป
รัฐบาลไทย-ข่าวทำเนียบรัฐบาล-เฮ! สิทธิบัตรทอง เพิ่มการรักษาหลอดเลือดอุดตันเฉียบพลัน ด้วยวิธี EVT
วันจันทร์ที่ 22 พฤษภาคม 2566
เฮ! สิทธิบัตรทอง เพิ่มการรักษาหลอดเลือดอุดตันเฉียบพลัน ด้วยวิธี EVT
.....
โรคหลอดเลือดสมองอุดตัน ถูกจัดอันดับเป็นสาเหตุที่ทําให้เสียชีวิตเป็นอันดับ 2 ของโลก ปัจจุบันมีผู้ป่วยโรคหลอดเลือดสมองฯ รายใหม่เพิ่มขึ้นประมาณ 40,000 ราย/วันทั่วโลก
.
ที่ผ่านมาผู้ใช้สิทธิบัตรทอง ครอบคลุมผู้สูงอายุกว่า 12 ล้านคนทั่วประเทศ สามารถรักษาโรคหลอดเลือดสมองด้วยยาละลายลิ่มเลือด (Alteplase) ได้ฟรี ซึ่งผู้ป่วยบางรายอาจมีข้อห้ามในการใช้ยาละลายลิ่มเลือด แต่ปัจจุบันนี้มีเทคโนโลยีการรักษาด้วยวิธี Endovascular Intervention Therapy หรือ EVT โดยใช้ขดลวดเข้าไปดึงสิ่งที่อุดตันอยู่ในหลอดเลือดออกมาโดยไม่ต้องผ่าตัด และมีหลักฐานทางวิชาการยืนยันแล้วว่า หากใช้ EVT ร่วมกับยาละลายลิ่มเลือด จะทําให้การรักษาได้ผลที่ดีกว่า ช่วยลดจํานวนผู้เสียชีวิตและพิการได้มากกว่าการให้ยาละลายลิ่มเลือดเพียงอย่างเดียว
.
ก่อนหน้านี้ อุปกรณ์สําหรับใช้รักษาด้วยวิธี EVT ยังมีราคาที่ค่อนข้างสูง จึงทําให้ระบบบัตรทองยังไม่สนับสนุนค่าบริการส่วนนี้ สถาบันวิจัยระบบสาธารณสุข (สวรส.) จึงสนับสนุนทุนให้กับทีมวิจัยได้ทําการเปรียบเทียบประเมินความคุ้มค่า หลังจากทําการประเมินแล้วพบว่ายังอยู่ภายใต้ศักยภาพระบบบริการของประเทศไทยที่สามารถทําได้
.
สํานักงานหลักประกันสุขภาพแห่งชาติ (สปสช.) จึงเพิ่มการรักษาผ่านสายสวนหลอดเลือดด้วยวิธี EVT เป็นชุดสิทธิประโยชน์ในระบบบัตรทอง สําหรับผู้ป่วยโรคหลอดเลือดสมองอุดตันระยะเฉียบพลัน เพื่อรักษาผู้ป่วยให้ทันท่วงที
.
ปัจจุบันมีโรงพยาบาลที่ให้บริการ EVT ทั้งภาครัฐและเอกชนทั่วประเทศ 52 แห่ง (ภาคกลาง 40 แห่ง / ภาคเหนือ 6 แห่ง / ภาคตะวันออกเฉียงเหนือ 3 แห่ง / ภาคตะวันออก 1 แห่ง / ภาคใต้ 2 แห่ง)
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท
ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
รัฐบาลไทย-ข่าวทำเนียบรัฐบาล-บูม! 7 ผู้สร้างภาพยนตร์จีน เลือกไทยเป็นโลเคชันถ่ายทำภาพยนตร์ ดึงเงินเข้าประเทศ 750 ล้านบาท
วันจันทร์ที่ 22 พฤษภาคม 2566
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท
.....
ผลสําเร็จจากการร่วมจัดคูหานิทรรศการ งานเทศกาลภาพยนตร์นานาชาติกรุงปักกิ่ง ครั้งที่ 13 เมื่อวันที่ 25 - 27 เม.ย. 66 ที่ผ่านมา ซึ่งเป็นงานเทศกาลภาพยนตร์ที่สําคัญที่สุดในอุตสาหกรรมภาพยนตร์ของจีน มีประเทศต่าง ๆ ทั่วโลกร่วมออกคูหา เจรจาธุรกิจซื้อขายภาพยนตร์ จัดแสดงอุปกรณ์การถ่ายทํา และการประชาสัมพันธ์สถานที่ถ่ายทําภาพยนตร์
.
ซึ่งหน่วยงานที่เกี่ยวข้องของไทย สามารถเชิญชวนคณะผู้สร้างภาพยนตร์จีนให้เข้ามาถ่ายทําภาพยนตร์ในประเทศไทยได้กว่า 7 ราย คาดการณ์มูลค่าการลงทุน 750 ล้านบาท
.
พร้อมสานต่อความสําเร็จในงานเทศกาลภาพยนตร์เมืองคานส์ ที่จะมีขึ้นช่วงกลางเดือนพ.ค. นี้ เพื่อขยายช่องทางการเจรจาร่วมกับผู้สร้างภาพยนตร์ทั่วโลกให้มาถ่ายทําในไทยได้เพิ่มขึ้น โดยให้สิทธิประโยชน์ในรูปแบบการคืนเงิน (Cash Rebate) 20 - 30% ของเงินที่นํามาลงทุนใช้จ่ายในประเทศ
.
อ่านเพิ่มเติม คลิก https://www.thaigov.go.th/news/contents/details/68333
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
เฮ! สิทธิบัตรทอง เพิ่มการรักษาหลอดเลือดอุดตันเฉียบพลัน ด้วยวิธี EVT
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
รัฐบาลไทย-ข่าวทำเนียบรัฐบาล-“ทิพานัน”ปลื้มรัฐบาลดันSoft Power ไทยสู่เทศกาลภาพยนตร์เมืองคานส์ และเทศกาลไทยในโตเกียว ตั้งเป้าเป็นผู้นำด้าน Soft Power ของภูมิภาค
วันจันทร์ที่ 22 พฤษภาคม 2566
22/05/2566
“ทิพานัน”ปลื้มรัฐบาลดันSoft Power ไทยสู่เทศกาลภาพยนตร์เมืองคานส์ และเทศกาลไทยในโตเกียว ตั้งเป้าเป็นผู้นําด้าน Soft Power ของภูมิภาค
“ทิพานัน”ปลื้มรัฐบาลดันSoft Power ไทยสู่เทศกาลภาพยนตร์เมืองคานส์ และเทศกาลไทยในโตเกียว ตั้งเป้าเป็นผู้นําด้าน Soft Power ของภูมิภาค
วันที่ 22 พฤษภาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลพล.อ.ประยุทธ์ จันทร์โอชา มุ่งขับเคลื่อนผลักดัน “Soft Power” ผ่านการสงเสริมวัฒนธรรมที่มีศักยภาพ 5F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และเทศกาลประเพณี (Festival) เพื่อเพิ่มมูลค่าเศรษฐกิจ สร้างรายได้และเผยแพร่วัฒนธรรมไทยสู่นานาชาติ เทศกาลภาพยนตร์เมืองคานส์ ประจําปี 2566 และเทศกาลไทยในโตเกียว Thai Festival Tokyo 2023
น.ส.ทิพานัน กล่าวว่า โดยกระทรวงวัฒนธรรมได้ส่งเสริมและเผยแพร่ภาพยนตร์และวีดิทัศน์ ณ เทศกาลภาพยนตร์เมืองคานส์ ประจําปี 2566 สาธารณรัฐฝรั่งเศส ระหว่างวันที่ 16-27 พฤษภาคม 2566 เพื่อส่งเสริมอุตสาหกรรมภาพยนตร์และวีดิทัศน์ทั้งในและต่างประเทศภายใต้ Content Thailand ของภาครัฐ ภาคเอกชน 10 บริษัท อาทิ Benetone Films, BrandThink, Film Frame Productions, GDH 559, Halo Productions, Kantana Motion Pictures, M Pictures, Right Beyond, Sahamongkolfilm International และ Yggdrazil Group ผสานความร่วมมือในหลากหลายกิจกรรมภายในงาน อาทิ กิจกรรมตลาดซื้อขายภาพยนตร์ และนิทรรศการคูหาประเทศไทย (Thailand Pavilion) กิจกรรม Thai Film Pitching Project 2023 นําเสนอโครงการการสร้างภาพยนตร์เพื่อการร่วมลงทุน โดยในกิจกรรมดังกล่าวได้นําอาหารไทยให้ผู้ประกอบการ นักลงทุน นักท่องเที่ยว ได้ลิ้มลอง ได้แก่ ส้มตํา ข้าวผัดกุ้ง ข้าวเหนียวมะม่วง และอื่นๆ อีกมากมาย
รองโฆษกประจําสํานักนายกรัฐมนตรี กล่าวว่า พร้อมกันนี้ยังมีเทศกาลไทยในโตเกียว Thai Festival Tokyo 2023 ที่จัดขึ้นเมื่อวันที่ 20- 21 พฤษภาคม 2566 (Thai Festival Tokyo 2023) ณ สวนสาธารณะโยโยงิ กรุงโตเกียว ประเทศญี่ปุ่น เป็นการนําวัฒนธรรมไทย “Soft Power” ความเป็นไทยไปเผยแพร่ให้กับชาวญี่ปุ่นและชาวต่างชาติ ไฮไลท์สําคัญนอกจากการแสดงดนตรีไทยประยุกต์จาก “Thai contemporary music by the Fine Arts Department” โดยกรมศิลปากร ที่เคยได้รับโอกาสแสดงในงานเลี้ยงผู้นําการประชุมเอเปค 2022 ซึ่งประเทศไทยเป็นเจ้าภาพมาแล้ว ยังมีศิลปิน คณะนักร้อง นักดนตรี ร่วมแสดงดนตรีไทยร่วมสมัยในพิธีเปิดงาน และเปิดรอบแสดงแก่ประชาชน บรรเลงเพลงไทยและเพลงญี่ปุ่นสร้างบรรยากาศส่งเสริมความสัมพันธ์ทั้งสองประเทศ ภายในงานดังกล่าว ยังมีการเปิดบูธสินค้าไทย อาหารไทย และงานบันเทิงไทย ผ่านคอนเท็นส์ไทย SOFT POWER ภายใต้คอนเซ็ปท์ 5F กว่า 120 บูธ มาร่วมเผยแพร่ความเป็นไทยให้แก่ชาวญี่ปุ่นได้รู้จักมากยิ่งขึ้น โดยคาดว่ามีประชาชนเข้าร่วมงานใน 2 วันนี้ กว่า 4 แสนคน
“พล.อ.ประยุทธ์ผลักดัน Soft Power อย่างเป็นรูปธรรม ตอกย้ําความเป็นผู้นําด้าน Soft Power ของภูมิภาค ตามยุทธศาสตร์ชาติ 20 ปี”รองโฆษกประจําสํานักนายกรัฐมนตรี
รัฐบาลไทย-ข่าวทำเนียบรัฐบาล-ปลัดดีอีเอส เปิดกิจกรรม 1212 ETDA สร้างภูมิคนไทยรู้ทันปัญหาออนไลน์
วันจันทร์ที่ 22 พฤษภาคม 2566
ปลัดดีอีเอส เปิดกิจกรรม 1212 ETDA สร้างภูมิคนไทยรู้ทันปัญหาออนไลน์
ปลัดดีอีเอส เปิดกิจกรรม 1212 ETDA สร้างภูมิคนไทยรู้ทันปัญหาออนไลน์
วันนี้ (22 พ.ค. 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรม 1212 ETDA สร้างภูมิคนไทยรู้ทันปัญหาออนไลน์ ซึ่งเป็นโครงการพัฒนาความร่วมมือเครือข่ายด้านการป้องกันและจัดการปัญหาธุรกรรมทางออนไลน์ พร้อมกล่าวปาฐกถาพิเศษ ในหัวข้อ “Enhancing Online Consumer Protection in Digital Era ยกระดับสังคมออนไลน์ให้ปลอดภัยในยุคดิจิทัล” โดยมี ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ ร่วมให้การต้อนรับ ณ โรงแรมสวิสโซเทล กรุงเทพ รัชดา
_______________________
รัฐบาลไทย-ข่าวทำเนียบรัฐบาล-ไทยพัฒนาอุตสาหกรรมฮาลาลอย่างต่อเนื่อง
วันจันทร์ที่ 22 พฤษภาคม 2566
ไทยพัฒนาอุตสาหกรรมฮาลาลอย่างต่อเนื่อง
วันอาทิตย์ที่ 21 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ประเทศไทยพัฒนาธุรกิจฮาลาลอย่างต่อเนื่อง
โดยปัจจุบันถือเป็นผู้ผลิตและส่งออกผลิตภัณฑ์อาหารฮาลาลรายใหญ่ของโลก ร้อยละ 60
ส่งออกไปยังประเทศที่นับถือศาสนาอิสลาม ได้แก่ อินโดนีเซีย มาเลเซีย และบรูไน คิดเป็นมูลค่าเกือบ 6
พันล้านเหรียญสหรัฐ พร้อมทั้งตั้งเป้าหมายปี 2566 จะเพิ่มมูลค่าขึ้นร้อยละ 3
อุตสาหกรรมฮาลาลยังครอบคลุมถึงผลิตภัณฑ์อื่น เช่น เครื่องสําอาง แฟชัน
รวมถึงการท่องเที่ยวซึ่งเติบโตอย่างรวดเร็ว ประเทศไทยได้รับการจัดอันดับให้เป็น 1 ใน 5
จุดหมายปลายทางการท่องเที่ยวที่ได้รับความนิยมสูงสุดสําหรับประเทศที่ไม่ใช่มุสลิมใน Global Muslim
Travel Index ปี 2565 โดยมีนักท่องเที่ยวจากตะวันออกกลางมาไทยกว่า 3 แสนคน
และมีการใช้จ่ายเฉลี่ยมากกว่า 220 ดอลลาร์สหรัฐ/วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
วันจันทร์ที่ 22 พฤษภาคม 2566
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
.....
กรมส่งเสริมวัฒนธรรม กระทรวงวัฒนธรรม นํา “ผ้าขาวม้า” เข้าร่วมแสดงในงาน World Dance Day 2023 ณ กรุงจาการ์ตา สาธารณรัฐอินโดนีเซีย โดยเป็นงานที่เปิดโอกาสให้เยาวชนได้แสดงความสามารถทางศิลปะวัฒนธรรมของแต่ละประเทศ เยาวชนไทยได้ทําการแสดง 2 ชุดซึ่งได้รับเสียงปรบมือจากผู้ชมอย่างยาวนาน และมีต่างชาติขอถ่ายภาพที่ระลึกจํานวนมาก นั่นคือ
1. การแสดงชุดเคียนขะม้านารี บอกเล่าเรื่องราวของผ้าขาวม้าที่ใช้ในชีวิตประจําวันจนเป็นเอกลักษณ์ของไทย
2. การแสดงชุดผืนไท เป็นการแสดงท่ารําและการแต่งกายของคนไทยทุกภูมิภาคซึ่งอยู่ร่วมกันอย่างสงบสุขร่มเย็น
.
ทั้งนี้ เมื่อเดือน ก.พ.66 ที่ประชุม ครม. ได้เห็นชอบให้เสนอ “ผ้าขาวม้า” ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อองค์การยูเนสโก โดยพิจารณาจากคุณค่าในหลายมิติ การใช้ประโยชน์ที่แพร่หลายผูกพันกับวิถีชีวิต และยังมีหลักฐานทางประวัติศาสตร์ที่ชี้ว่าผ้าขาวม้ามีมาตั้งแต่สมัยเชียงแสน ผ่านการปรับปรุงต่อยอดภูมิปัญญา พัฒนาคุณภาพให้ใช้ประโยชน์ได้หลายหลากจนถึงปัจจุบัน
.
อ่านเพิ่มเติม คลิก >> https://www.thaigov.go.th/news/contents/details/68385
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท
ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
เฮ! สิทธิบัตรทอง เพิ่มการรักษาหลอดเลือดอุดตันเฉียบพลัน ด้วยวิธี EVT
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
รัฐบาลไทย-ข่าวทำเนียบรัฐบาล-“กยศ. เปิดให้กู้ยืมประจำปีการศึกษา 2566 ผ่านมือถือ”
วันจันทร์ที่ 22 พฤษภาคม 2566
22/05/2566
“กยศ. เปิดให้กู้ยืมประจําปีการศึกษา 2566 ผ่านมือถือ”
กยศ. เปิดให้กู้ยืมเงินประจําปีการศึกษา 2566 ผู้กู้ยืมรายใหม่ยื่นขอกู้ยืมถึงวันที่ 31 ก.ค.2566 ผู้กู้ยืมรายใหม่/รายเก่ายื่นแบบยืนยันกู้ยืมถึงวันที่ 31 ส.ค.2566 ผ่านทางแอป “กยศ. Connect” หรือทางเว็บไซต์ กยศ.
กองทุนเงินให้กู้ยืมเพื่อการศึกษา (กยศ.) เปิดให้กู้ยืมเงินประจําปีการศึกษา 2566 ผู้กู้ยืมรายใหม่ ยื่นขอกู้ยืมได้ถึงวันที่ 31 กรกฎาคม 2566 ผู้กู้ยืมรายใหม่/รายเก่า ยื่นแบบยืนยันการกู้ยืมได้ถึงวันที่ 31 สิงหาคม 2566 ผ่านทางแอปพลิเคชัน “กยศ. Connect” หรือทางเว็บไซต์ กยศ. โดยให้กู้ยืม 4 ลักษณะ เพื่อให้นักเรียนนักศึกษาเข้าถึงโอกาสทางการศึกษามากขึ้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้กองทุนเงินให้กู้ยืมเพื่อการศึกษาได้เปิดระบบให้กู้ยืมเงินประจําปีการศึกษา 2566 โดยนักเรียน นักศึกษาผู้กู้ยืมรายใหม่สามารถยื่นแบบคําขอกู้ยืมเงินผ่านทางแอปพลิเคชัน “กยศ. Connect” หรือทางเว็บไซต์ กยศ. ภายในวันที่ 31 กรกฎาคม 2566 และสําหรับผู้กู้ยืมเงินรายใหม่/รายเก่า ต้องยื่นแบบยืนยันการเบิกเงินกู้ยืม และลงนามแบบยืนยันเบิกเงินกู้ยืมถึงวันที่ 31 สิงหาคม 2566 ทั้งนี้ ผู้กู้ยืมจะได้รับเงินค่าครองชีพเดือนแรกภายใน 30 วัน นับจากวันที่สถานศึกษาทําการตรวจสอบยืนยันข้อมูล และแนบเอกสารการกู้ยืม ของผู้กู้ยืมในระบบ DSL เรียบร้อยแล้ว และสถานศึกษาจะต้องจัดส่งเอกสารการกู้ยืมที่ถูกต้องและครบถ้วน ให้ธนาคารเพื่อกองทุนจะโอนเงินในงวดถัดไป
ทั้งนี้ การให้กู้ยืมในปีการศึกษา 2566 กองทุนได้จัดเตรียมวงเงินกู้ยืมกว่า 40,000 ล้านบาท สําหรับนักเรียน นักศึกษากว่า 640,000 ราย ที่ขอกู้ยืมใน 4 ลักษณะ ได้แก่ ลักษณะที่ 1 นักเรียนหรือนักศึกษาที่ขาดแคลนทุนทรัพย์ ลักษณะที่ 2 ศึกษาในสาขาวิชาที่เป็นความต้องการหลักซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ ลักษณะที่ 3 ศึกษาในสาขาวิชาขาดแคลน หรือที่กองทุน มุ่งส่งเสริมเป็นพิเศษ และลักษณะที่ 4 เรียนดีเพื่อสร้างความเป็นเลิศ (ระดับประกาศนียบัตรบัณฑิตและปริญญาโท) และกองทุนจะเป็นหลักประกันให้กับทุกครอบครัวว่าเด็กทุกคนที่เกิดมาในประเทศนี้จะมีโอกาสในการเข้าถึงการศึกษาอย่างเท่าเทียมกันทุกคน เพราะความยากจนจะไม่ใช่อุปสรรคในการเข้าถึงการศึกษาอีกต่อไปโดยสามารถดูรายละเอียดเพิ่มเติมได้ที่ www.studentloan.or.th” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กระทรวงเกษตรฯ ประกาศความสำเร็จ ครั้งแรกของประเทศไทย ในพิธีมอบใบประกาศรับรองพื้นที่ “การเลี้ยงควายปลักและระบบนิเวศในพื้นที่ชุ่มน้ำทะเลน้อย” เป็นพื้นที่มรดกโลกทางการเกษตร (GIAHS)
วันจันทร์ที่ 22 พฤษภาคม 2566
กระทรวงเกษตรฯ ประกาศความสําเร็จ ครั้งแรกของประเทศไทย ในพิธีมอบใบประกาศรับรองพื้นที่ “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เป็นพื้นที่มรดกโลกทางการเกษตร (GIAHS)
กระทรวงเกษตรฯ ประกาศความสําเร็จ ครั้งแรกของประเทศไทย ในพิธีมอบใบประกาศรับรองพื้นที่ “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เป็นพื้นที่มรดกโลกทางการเกษตร (GIAHS)
นายประยูร อินสกุล ปลัดกระทรวงเกษตรและสหกรณ์ เปิดเผยถึงความสําเร็จในการยื่นเอกสารข้อเสนอ “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เมื่อเดือนตุลาคม 2565 ที่ผ่านมา โดยการเสนอเรื่องดังกล่าว เพื่อขอรับการรับรองเป็นพื้นที่มรดกโลกทางการเกษตร มีหลักเกณฑ์การพิจารณาของพื้นที่ GIAHS ทั้งหมด 5 ข้อ ได้แก่ 1) ความมั่นคงอาหาร/ชีวิตความเป็นอยู่ดี 2) ความหลากหลายทางชีวภาพเกษตร 3) ระบบความรู้/ภูมิปัญญาท้องถิ่น มีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล และจากการประชุมคณะกรรมการที่ปรึกษาทางด้านวิทยาศาสตร์ (Scientific Advisory Group: SAG) ขององค์การอาหารและเกษตรแห่งสหประชาชาติ (FAO) เมื่อวันที่ 3 พฤศจิกายน 2565 ได้ประกาศให้ “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เป็นพื้นที่มรดกโลกทางการเกษตร (Global Important Agricultural Heritage Systems หรือ GIAHS) ของ FAOและนับเป็นพื้นที่มรดกโลกทางการเกษตรแห่งแรกของประเทศไทย
“พิธีมอบใบประกาศรับรองพื้นที่มรดกโลกทางการเกษตร (Globally Important Agricultural Heritage Systems หรือ GIAHS) จะจัดขึ้นในวันจันทร์ที่ 22 พฤษภาคมนี้ เวลา 16.00-18.30 น. (เวลาประเทศไทย) ณ สํานักงานใหญ่องค์การอาหารและเกษตรแห่งสหประชาชาติ (FAO) กรุงโรม สาธารณรัฐอิตาลี โดยชุมชนในพื้นที่ชุ่มน้ําทะเลน้อย จ.พัทลุง จะได้รับประโยชน์ทางเศรษฐกิจจากการเพิ่มมูลค่าผลผลิตทางการเกษตร อุตสาหกรรมการท่องเที่ยว และการรักษาความหลากหลายทางชีวภาพ ดังนั้น การขึ้นทะเบียนฯ จะไม่ส่งผลกระทบต่อวิถีชีวิตของเกษตรกรในพื้นที่ และยังเป็นการยกระดับคุณภาพชีวิตในชุมชน ทําให้เศรษฐกิจชุมชนเติบโต และเพิ่มการจ้างงานในพื้นที่อีกด้วย” ปลัดเกษตรฯ กล่าว
สําหรับพื้นที่มรดกโลกทางการเกษตรแห่งแรกของไทยนี้ มีพื้นที่ทั้งหมด 45,822 เฮกตาร์ (458.22 ตารางกิโลเมตร) ครอบคลุมพื้นที่ 3 จังหวัด คือ จังหวัดพัทลุง จังหวัดสงขลา และจังหวัดนครศรีธรรมราช มีลักษณะเป็นทะเลแบบลากูน (Lagoon) หนึ่งเดียวของประเทศไทย มีความสําคัญเป็นพื้นที่ชุ่มน้ําที่มีความสําคัญระหว่างประเทศ ได้รับการแต่งตั้งอนุสัญญาแรมซาร์ ในปี พ.ศ. 2541 (Ramsar site No.948) ครอบคลุมพื้นที่ป่าพรุ เป็นเส้นทางอพยพของนกจากเอเชียตะวันออกและแหล่งที่อยู่ของสัตว์ที่ใกล้สูญพันธุ์ ซึ่งมีความหลากหลายทางชีวภาพ มีระบบนิเวศที่สมบูรณ์ รวมทั้งเป็นแหล่งอาศัยสําคัญของสังคมสัตว์และสังคมพืชนานาชนิด และแหล่งประกอบอาชีพหลักและความมั่นคงทางอาหารของชุมชนในพื้นที่ โดยเฉพาะอย่างยิ่งอาชีพกสิกรรมแบบดั้งเดิม เช่น การทํานา การทําประมงและเลี้ยงสัตว์ โดยเฉพาะ “ควายปลัก” ซึ่งมีลักษณะเหมือนควายปกติ แต่มีความสามารถในการปรับตัวให้สามารถหากินได้ทั้งในน้ําและบนบก ซึ่งเป็นเอกลักษณ์ของควายในพื้นที่ จึงเป็นแหล่งท่องเที่ยวที่ได้รับความนิยมในจังหวัดพัทลุง
รัฐบาลไทย-ข่าวทำเนียบรัฐบาล-รมว.สุชาติ ส่งปลัด ก.แรงงาน มอบรางวัลแก่สุดยอดเยาวชนไทย พร้อมปิดฉากเวทีแข่งขันฝีมือแรงงานแห่งชาติ ครั้งที่ 29 สุดยิ่งใหญ่
วันพุธที่ 24 พฤษภาคม 2566
รมว.สุชาติ ส่งปลัด ก.แรงงาน มอบรางวัลแก่สุดยอดเยาวชนไทย พร้อมปิดฉากเวทีแข่งขันฝีมือแรงงานแห่งชาติ ครั้งที่ 29 สุดยิ่งใหญ่
ปิดการแข่งขันฝีมือแรงงานแห่งชาติ ครั้งที่ 29  พร้อมมอบเหรียญรางวัล เกียรติบัตรแก่เยาวชนที่ชนะการแข่งขัน  พร้อมก้าวสู่บันไดทีมชาติในเวทีนานาชาติ
รัฐบาลไทย-ข่าวทำเนียบรัฐบาล-SACIT’s “14 th Legendary of Thai Artisans” showcases craftsmanship of master artisans and craftsmanship descendants
วันพฤหัสบดีที่ 25 พฤษภาคม 2566
25/05/2566
SACIT’s “14 th Legendary of Thai Artisans” showcases craftsmanship of master artisans and craftsmanship descendants
SACIT’s “14 th Legendary of Thai Artisans” showcases
craftsmanship of master artisans and craftsmanship descendants
May 25, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha expressed support over an organization of the “14 th Legendary of Thai
Artisans” by the SUPPORT Arts and Crafts International Center of Thailand (Public Organization)
or SACIT during May 22-28, 2023 at the Bangkok International Trade &amp; Exhibition Centre
(BITEC). The event is held to honor master craftsmen and artisans, as well as their
descendants, in various fields of arts and crafts, and underscore the importance to preserve skill
and craftsmanship knowledge and local wisdom to pass on to the next generations.
According to the Government Spokesperson, SACIT sought to identify local craftsmen and
artisans, and their descendants based on social parity and fairness in 9 fields of handicrafts, that
is, 1) woodware, 2) basketwork, 3) pottery, 4) textile, 5) lacquerware, 6) ironware, 7)
leatherwork, 8, paperware, and 9) grassware. Selection criteria covers all dimensions prescribed
under the National Strategy, i.e., preservation and inheritance, skill and knowledge, local
wisdoms, contemporary craft and art development, and social dimension. SACIT finally
identified 25 artisans (14 master craftsmen, and 10 descendants) who have craftsmanship in
the making of rare artworks and handicrafts.
The Prime Minister expressed full support on promotion of Thai traditional artworks and
handicrafts through various events and activities. This is to inspire people of the next
generations to preserve, pass on, and take pride in their cultural heritages, while using their
creativity to add socio-cultural, commercial, and economic value through the development of
contemporary arts and crafts.
รัฐบาลไทย-ข่าวทำเนียบรัฐบาล-“สคร. ผลงานเด่น รัฐวิสาหกิจเบิกจ่ายงบลงทุนได้สูงกว่าเป้าหมายอย่างต่อเนื่อง”
วันพฤหัสบดีที่ 25 พฤษภาคม 2566
25/05/2566
“สคร. ผลงานเด่น รัฐวิสาหกิจเบิกจ่ายงบลงทุนได้สูงกว่าเป้าหมายอย่างต่อเนื่อง”
ในปี 2566 รัฐวิสาหกิจมีการเบิกจ่ายงบลงทุนจนถึงเดือน เม.ย.2566 จํานวน 94,834 ลบ. หรือคิดเป็นร้อยละ 109 ของแผนการเบิกจ่าย
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2566 รัฐวิสาหกิจมีการเบิกจ่ายงบลงทุนจนถึงเดือนเมษายน 2566 จํานวน 94,834 ล้านบาท หรือคิดเป็นร้อยละ 109 ของแผนการเบิกจ่าย ประกอบด้วยการเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2565 - เดือนเมษายน 2566) 34 แห่ง จํานวน 62,997 ล้านบาท หรือคิดเป็นร้อยละ 107 ของแผนการเบิกจ่าย และรัฐวิสาหกิจปีปฏิทิน (เดือนมกราคม 2566 – เดือนเมษายน 2566) 9 แห่ง จํานวน 31,838 ล้านบาท หรือคิดเป็นร้อยละ 113 ของแผนการเบิกจ่าย
ผลการเบิกจ่ายงบลงทุนของรัฐวิสาหกิจประจําปี 2566 (ณ สิ้นเดือนเมษายน 2566)
รัฐวิสาหกิจ    แผนการเบิกจ่าย ผลการเบิกจ่าย  ผลการเบิกจ่าย/แผนการเบิกจ่าย
ปีงบประมาณ (ต.ค. 65 – เม.ย. 66)
จํานวน 34 แห่ง (7 เดือน)  59,118   62,997   ร้อยละ 107
ปีปฏิทิน (ม.ค. – เม.ย. 66)
จํานวน 9 แห่ง (4 เดือน)   28,284   31,838   ร้อยละ 113
รวม 43 แห่ง    87,402   94,834   ร้อยละ 109
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวว่า โครงการลงทุนขนาดใหญ่ที่สําคัญยังสามารถเบิกจ่ายได้สูงกว่าแผน อาทิ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร – นครราชสีมา) ของการรถไฟแห่งประเทศไทย (รฟท.) โครงการรถไฟฟ้าสายสีม่วง ช่วงเตาปูน – ราษฎร์บูรณะของการรถไฟฟ้าขนส่งมวลชนแห่งประเทศไทย โครงการทางพิเศษสายพระราม 3 – ดาวคะนอง – วงแหวนรอบนอกตะวันตก ของการทางพิเศษแห่งประเทศไทย โครงการปรับปรุงกิจการประปาแผนหลักครั้งที่ 9 ของการประปานครหลวง และโครงการก่อสร้างรถไฟ สายเด่นชัย – เชียงราย – เชียงของ ของ รฟท.
นางปานทิพย์ ศรีพิมล ผู้อํานวยการ สคร. กล่าวเพิ่มเติมว่า ผลการเบิกจ่ายงบลงทุน ณ สิ้นเดือนเมษายน 2566 เป็นผลการเบิกจ่ายของรัฐวิสาหกิจปีงบประมาณ 7 เดือน ซึ่งคิดเป็นร้อยละ 51 ของกรอบงบลงทุนทั้งปี และเป็นผลการเบิกจ่ายของรัฐวิสาหกิจปีปฏิทิน 4 เดือน คิดเป็นร้อยละ 21 ของกรอบงบลงทุนทั้งปี ทั้งนี้ สคร. จะกํากับติดตามให้รัฐวิสาหกิจเบิกจ่ายงบลงทุนให้เป็นไปตามเป้าหมายอย่างต่อเนื่องต่อไป
รัฐบาลไทย-ข่าวทำเนียบรัฐบาล-ผู้ตรวจราชการ ดศ. ติดตามงานโครงการสำคัญในพื้นที่จังหวัดฉะเชิงเทรา
วันพฤหัสบดีที่ 25 พฤษภาคม 2566
ผู้ตรวจราชการ ดศ. ติดตามงานโครงการสําคัญในพื้นที่จังหวัดฉะเชิงเทรา
ผู้ตรวจราชการ ดศ. ติดตามงานโครงการสําคัญในพื้นที่จังหวัดฉะเชิงเทรา
24-25 พ.ค.66//นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม พร้อมคณะ ลงพื้นที่ติดตามความคืบหน้าการดําเนินงานโครงการต่างๆ ภายใต้แผนการตรวจราชการของผู้ตรวจราชการกระทรวงฯ ประจําปีงบประมาณ พ.ศ.2566 ในพื้นที่จังหวัดฉะเชิงเทรา โดยได้ร่วมประชุมกับหัวหน้าหน่วยงานภายใต้สังกัด ดศ. ประกอบด้วย สํานักงานสถิติจังหวัดฉะเชิงเทรา สถานีอุตุนิยมวิทยาฉะเชิงเทรา โทรคมนาคมจังหวัดฉะเชิงเทรา สํานักงานไปรษณีย์ไทยฉะเชิงเทรา และสํานักงานส่งเสริมเศรษฐกิจดิจิทัลภาคตะวันออก เพื่อรับฟังสรุปผลการดําเนินงานสําคัญรวมถึงปัญหาอุปสรรค เพื่อให้ข้อเสนอแนะ/แนวทางแก้ไขปัญหาตามความเหมาะสม และรวบรวมรายงานผู้บริหารกระทรวงฯ พิจารณต่อไป จากนั้นได้ตรวจเยี่ยมการดําเนินงานโครงการโค้ดดิ้งพัฒนา STEM ที่วิทยาลัยเทคนิคฉะเชิงเทรา ซึ่งได้รับงบประมาณสนับสนุนจากดีป้า กว่า 4 ล้านบาท ในการจัดตั้งศูนย์พัฒนาทักษะและออกแบบระบบ IoT เพื่ออุตสาหกรรม รวมทั้งได้ตรวจเยี่ยมการดําเนินงานของศูนย์ดิจิทัลชุมชนเทศบาลตําบลท่าข้าม อําเภอบางปะกง ซึ่งพบว่าผู้ใช้บริการมีทั้งหน่วยงานรัฐในพื้นที่ใช้ในการจัดอบรมต่างๆ กลุ่มประชาชนทั่วไป อาทิ อสม. กลุ่มอาชีพ ผู้สูงอายุ ฯลฯ และนักเรียนมาใช้ในการค้นคว้าข้อมูลต่างๆ อย่างสม่ําเสมอ นอกจากนั้นยังได้เข้าพบหารือข้อราชการกับ นายขจรเกียรติ รักพานิชมณี ผู้ว่าราชการจังหวัดฉะเชิงเทรา ซึ่งได้แจ้งสถิติจังหวัดว่าหากมีการวิเคราะห์ข้อมูลของจังหวัดในมิติต่างๆ โดยเฉพาะข้อมูลเกี่ยวกับภาคอุตสาหกรรม ธุรกิจเอกชน/ผู้ประกอบการ ให้เสนอมาเพื่อใช้ประกอบการตัดสินใจ/พิจารณาวางแผนพัฒนาจังหวัดต่อไปได้
_________________________
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมมือกับบริษัท ดีแอลจี เอเชีย แปซิฟิก จำกัด และ วีเอ็นยู เอเชีย แปซิฟิก
วันพฤหัสบดีที่ 25 พฤษภาคม 2566
กระทรวงเกษตรฯ ร่วมมือกับบริษัท ดีแอลจี เอเชีย แปซิฟิก จํากัด และ วีเอ็นยู เอเชีย แปซิฟิก
เปิดประชุมและงานแสดงเทคโนโลยีเกษตรแห่งอนาคต (AGRICONNECT Conference & Exhibition
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ กล่าวเปิดการประชุมและงานแสดงเทคโนโลยีเกษตรแห่งอนาคต (AGRICONNECT Conference & Exhibition) จัดโดย บริษัท ดีแอลจี เอเชีย แปซิฟิก จํากัด และ วีเอ็นยู เอเชีย แปซิฟิก ร่วมกับกระทรวงเกษตรและสหกรณ์ ระหว่างวันที่ 24-25 พฤษภาคม 2566 ณ ทรู ดิจิทัล พาร์ค กรุงเทพฯ ภายใต้หัวข้อ "Eco-efficiency: Solutions for Environmental Farming Business.” หรือ “ประสิทธิภาพเชิงนิเวศเศรษฐกิจ: ทางออกสําหรับธุรกิจการเกษตรเพื่อสิ่งแวดล้อม" ซึ่งงาน AGRICONNECT 2023 มีเป้าหมายเพื่อจัดการกับความท้าทายทางอุตสาหกรรมการเกษตรที่ต้องเผชิญในปัจจุบัน งานนี้จะจัดแสดงเทคโนโลยีที่ล้ําสมัย แนวปฏิบัติใหม่ ๆ ที่ดีที่สุด รวมถึงโซลูชั่นการทํางานร่วมกัน
ที่สามารถขับเคลื่อนการเปลี่ยนแปลงในเชิงบวกและนําไปสู่ภาคการเกษตรที่ยืดหยุ่นและมีประสิทธิภาพสูงสุด
นายนราพัฒน์ฯ กล่าวว่า “ในนามของกระทรวงเกษตรและสหกรณ์ พวกเรามีความยินดีและเป็นเกียรติอย่างยิ่งที่ได้มากล่าวเปิดงาน AGRICONNECT Conference and Exhibition 2023 ซึ่งเป็นงานที่ได้แบ่งปันและเตรียมพร้อมสําหรับการแก้ปัญหาสําหรับความท้าทายของธุรกิจการเกษตรในอนาคต และผลกระทบต่อสิ่งแวดล้อม จากมุมมองของกระทรวง ประสิทธิภาพเชิงนิเวศน์ในภาคการเกษตรมีความสําคัญในการปกป้องสิ่งแวดล้อม โดยมีจุดมุ่งหมายเพื่อให้ได้ผลผลิตมากขึ้น ทั้งในด้านปริมาณและคุณภาพ โดยใช้ที่ดิน น้ํา สารอาหาร พลังงาน และแรงงานน้อยลง ผมเชื่อว่างานนี้จะเป็นประโยชน์ต่อพวกเราทุกคนและขอให้ทุกคนเก็บเกี่ยวความรู้และประสบการณ์เพื่อให้บรรลุวัตถุประสงค์ทั้งหมด”
นอกจากนี้ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ร่วมเสวนาโต๊ะกลมในหัวข้อ "ความยั่งยืนในภาคการเกษตรของภูมิภาคเอเชียตะวันออกเฉียงใต้: ความท้าทายในการผลิตที่ยั่งยืนและโอกาสของบริษัทธุรกิจเกษตรของเยอรมนี” (Sustainability Asian Agriculture: Challenges in sustainable production and Opportunities for German agribusiness companies) ซึ่งเป็นโอกาสให้ภาคเอกชนได้ร่วมแลกเปลี่ยนความคิดเห็น และเกิดการลงทุนในประเทศไทยในอนาคตเพิ่มมากขึ้น
รัฐบาลไทย-ข่าวทำเนียบรัฐบาล-ดีอีเอส ร่วมงาน Infocomm Asia 2023
วันพฤหัสบดีที่ 25 พฤษภาคม 2566
ดีอีเอส ร่วมงาน Infocomm Asia 2023
ดีอีเอส ร่วมงาน Infocomm Asia 2023
วันนี้ (25 พฤษภาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมงาน Infocomm Asia 2023 และปาฐกถาพิเศษ เกี่ยวกับประเด็นการผลักดันด้านดิจิทัลอย่างปลอดภัยและมีประสิทธิภาพ รวมไปถึงการสนับสนุนและอํานวยความสะดวกด้านโครงสร้างพื้นฐานดิจิทัล เทคโนโลยีดิจิทัล รวมถึงได้ให้ความมั่นใจและความพร้อมที่จะสนับสนุนแก่ภาคเอกชนและภาคอุตสาหกรรม พร้อมกันนี้ ดีอีเอสยังได้รับรางวัลในฐานะหน่วยงานสนับสนุนการจัดงาน Infocomm Asia 2023 ณ ศูนย์การประชุมแห่งชาติสิริกิติ์ กรุงเทพฯ
_________________